Tohaler er ikke virkelige insekter, men danner sammen med spretthaler og proturer gruppen «gjemtkjevinger» (Entognatha). Navnet «gjemtkjevinger» kommer av at munnen er gjemt i et hulrom på undersiden av hodet, når den ikke er i bruk. Tohaler har stikkende og sugende munndeler og lever av andre mindre dyr og organisk materiale. Hodet er forholdsvis stort med to tydelige antenner, enkelte arter har «teleskopiske» antenner de kan trekke inn når de beveger seg nede i jorden.